PATVIRTINTA

Vilniaus rajono savivaldybės

administracijos direktoriaus

2014 m. gruodžio 8 d.

įsakymu Nr. A27(1)-2913

2 priedas

**LEIDIMŲ ĮVEŽTI, ĮSIGYTI, LAIKYTI, VEISTI, PARDUOTI PAVOJINGUS ŠUNIS VILNIAUS RAJONO SAVIVALDYBĖS TERITORIJOJE IŠDAVIMO TVARKOS APRAŠAS**

**I. BENDROSIOS NUOSTATOS**

1. Leidimų įvežti, įsigyti, laikyti, veisti, parduoti pavojingus šunis Vilniaus rajono savivaldybės teritorijoje išdavimo tvarkos aprašas (toliau – Aprašas) parengtas vadovaujantis Lietuvos Respublikos gyvūnų gerovės ir apsaugos įstatymu, Valstybinės maisto ir veterinarijos tarnybos direktoriaus 2013 m. balandžio 15 d. įsakymu Nr. B1-290 patvirtintu Pavojingų šunų įvežimo, įsigijimo, veisimo, dresavimo, prekybos, laikymo ir kovinių šunų bei kovinių ir pavojingų šunų mišrūnų laikymo tvarkos aprašu, Valstybinės maisto ir veterinarijos tarnybos direktoriaus 2013 m. sausio 9 d. įsakymu Nr. B1-5 patvirtintu Kovinių ir pavojingų šunų veislių aprašu.

2. Aprašo tikslas – nustatyti leidimų įvežti, įsigyti, laikyti, veisti, parduoti pavojingus šuns išdavimo tvarką.

3. Aprašas galioja tik Vilniaus rajono savivaldybės teritorijoje.

4. Aprašo privalo laikytis visi Vilniaus rajono juridiniai ir fiziniai asmenys, norintys įvežti, įsigyti, laikyti, veisti ar parduoti pavojingus šunis.

5. Leidimas įvežti, įsigyti, laikyti, veisti, parduoti pavojingus šunis (toliau – Leidimas) – dokumentas, suteikiantis juridiniams ir fiziniams asmenims teisę įvežti, įsigyti, laikyti, veisti, parduoti pavojingus šunis Vilniaus rajono savivaldybėje.

6. Tvarkos apraše vartojamos sąvokos:

**Kovinio šuns mišrūnas –** negrynaveislis šuo, kurio bent vienas iš tėvų yra kovinis šuo.

**Kovinis šuo** – kovoms išvestos veislės šuo, įrašytas į Kovinių šunų veislių sąrašą, kurį tvirtina Valstybinės maisto ir veterinarijos tarnybos direktorius.

**Pavojingo šuns mišrūnas –** negrynaveislis šuo, kurio bent vienas iš tėvų yra pavojingas šuo.

**Pavojingas šuo –** pavojingos veislės šuo, įrašytas į Pavojingų šunų veislių sąrašą, kurį tvirtina Valstybinė maisto ir veterinarijos tarnyba.

7. Pavojingų ir kovinių šunų bei kovinių ir pavojingų šunų mišrūnų laikytojai privalo užtikrinti, kad jiems priklausantys arba jų prižiūrimi pavojingi ir koviniai šunys bei kovinių ir pavojingų šunų mišrūnai nekeltų grėsmės kitų gyvūnų gerovei ir sveikatai, žmonių sveikatai, nuosavybei ir ramybei.

8. Lietuvos Respublikoje draudžiami koviniai šunys, kovinių ir pavojingų šunų mišrūnai.

9. Kovinių šunų veislių sąrašas:

9.1. Amerikiečių pitbulterjeras.

10. Pavojingų šunų veislių sąrašas:

10.1.Amerikiečių Stafordšyro terjeras;

10.2**.** Stafordšyro bulterjeras;

10.3. Amerikiečių buldogas;

10.4. Argentinos dogas;

10.5. Fila Brasileiro (Brazilų mastifas);

10.6. Kangalas (Turkų aviganis);

10.7. Kaukazo aviganis;

10.8. Pietų Rusijos aviganis.

**II. LEIDIMUI GAUTI REIKALINGI DOKUMENTAI**

11**.** Juridinis asmuo, norintis gauti leidimą, Vilniaus rajono Savivaldybės administracijos direktoriui ar jo įgaliotam asmeniui (Viešosios tvarkos skyriui) pateikia:

11.1. prašymą (pasirašytą juridinio asmens vadovo ar jo įgalioto asmens), kuriame nurodoma: juridinio asmens pavadinimas, kodas, buveinės adresas, telefono numeris; už pavojingo šuns priežiūrą atsakingo asmens vardas, pavardė, asmens kodas, gyvenamosios vietos adresas, telefono numeris; (1 priedas);

11.2. juridinio asmens įregistravimo pažymėjimo kopiją;

11.3. pirminės sveikatos priežiūros įstaigos pažymą, kad už pavojingo šuns priežiūrą atsakingas asmuo nėra įrašytas į sveikatos priežiūros įstaigos įskaitą dėl alkoholizmo, narkomanijos ar psichinės ligos;

11.4. Lietuvos Respublikos vidaus reikalų ministerijos išduotą pažymą, kad už pavojingo šuns priežiūrą atsakingas asmuo neteistas už tyčinius smurtinius nusikaltimus ar teistumas yra išnykęs arba panaikintas;

11.5. pavojingam šuniui išduotą Tarptautinės kinologų organizacijos pripažįstamą dokumentą, kuriuo patvirtinama šuns kilmė ir veislė.

12. Fizinis asmuo (ne jaunesnis nei 18 metų), norintis gauti leidimą, Vilniaus rajono savivaldybės administracijos direktoriui ar jo įgaliotam asmeniui (Viešosios tvarkos skyriui) pateikia:

12.1. prašymą, kuriame nurodoma asmens vardas, pavardė, kodas, gyvenamosios vietos adresas, telefono numeris (1 priedas). Pateiktiems duomenims sutikrinti asmuo pateikia asmens pasą arba asmens tapatybės kortelę;

12.2. pažymos apie asmens gyvenamosios vietos deklaravimą kopiją;

12.3. Administracijos atitinkamos seniūnijos pažymą apie gyvenamąją vietą deklaravusius asmenis;

12.4. Lietuvos Respublikos vidaus reikalų ministerijos išduotas pažymas, kad jis ir su juo gyvenantys asmenys neteisti už tyčinius smurtinius nusikaltimus ar teistumas yra išnykęs arba panaikintas;

12.5. pirminės sveikatos priežiūros įstaigų pažymas, kad jis ir su juo gyvenantys asmenys, nėra įrašyti į sveikatos priežiūros įstaigos įskaitą dėl alkoholizmo, narkomanijos ar psichinės ligos;

12.6. pavojingam šuniui išduotą Tarptautinės kinologų organizacijos pripažįstamą dokumentą, kuriuo patvirtinama šuns kilmė ir veislė.

13. Juridinių asmenų pateiktų dokumentų kopijos turi būti patvirtintos juridinio asmens antspaudu ir vadovo ar jo įgalioto asmens parašu, o fizinio asmens – fizinio asmens parašu.

14. Už leidimui gauti pateiktų duomenų ir dokumentų teisingumą atsako juos pateikęs asmuo.

**III. LEIDIMO IŠDAVIMAS**

15. Leidimai išduodami, sustabdomas jų galiojimas, panaikinamas galiojimo sustabdymas, panaikinamas jų galiojimas Vilniaus rajono savivaldybės administracijos direktoriaus įsakymais. Direktoriaus įsakymų projektus rengia Administracijos Viešosios tvarkos skyriaus. Leidimus, dublikatus pasirašo ir tvirtina antspaudu Viešosios tvarkos skyriaus (2 priedas).

16. Leidime nurodoma:

16.1. leidimo pavadinimas;

16.2. juridinio asmens pavadinimas (fizinio asmens vardas, pavardė);

16.3. juridinio (fizinio) asmens kodas;

16.4. juridinio asmens buveinės (fizinio asmens gyvenamosios vietos) adresas;

16.5. leidimo numeris;

16.6. identifikavimo numeris;

16.7. leidimo išdavimo data.

17. Leidimas išduodamas per penkias darbo dienas nuo visų dokumentų, reikalingų leidimui gauti, pateikimo dienos.

18. Asmuo, gavęs leidimą, pasirašo leidimų išdavimo registravimo žurnale.

**IV. LEIDIMŲ GALIOJIMO SUSTABDYMAS IR GALIOJIMO PANAIKINIMAS**

19. Juridiniam ar fiziniam asmeniui, pažeidusiam Pavojingų šunų įvežimo, įsigijimo, veisimo, dresavimo, prekybos, laikymo ir kovinių šunų bei kovinių ir pavojingų šunų mišrūnų laikymo tvarkos aprašo, patvirtinto Valstybinės maisto ir veterinarijos tarnybos direktoriaus 2013 m. balandžio 15 d. įsakymu Nr. B1-290, Gyvūnų laikymo Vilniaus rajono savivaldybės gyvenamosiose vietovėse taisyklių reikalavimus (pagal kontroliuojančių institucijų gautus raštiškus pranešimus) ir šio Aprašo reikalavimus, savivaldybės administracijos direktoriaus įsakymu leidimo galiojimas sustabdomas ir nustatomas terminas pažeidimams pašalinti.

20. Apie sprendimą sustabdyti Leidimo galiojimą Vilniaus rajono savivaldybės administracijos Viešosios tvarkos skyriaus per 3 darbo dienas praneša asmeniui raštu, nuo Vilniaus rajono savivaldybės administracijos direktoriaus įsakymo priėmimo, nurodant leidimo galiojimo sustabdymo motyvus.

21. Sustabdžius Leidimo galiojimą, asmuo turi pašalinti nurodytus pažeidimus, dėl kurių sustabdytas leidimo galiojimas, ne vėliau kaip per mėnesį nuo leidimo galiojimo sustabdymo.

22. Asmeniui, pašalinusiam pažeidimus, Vilniaus rajono savivaldybės administracijos direktoriaus įsakymu panaikinamas leidimo galiojimo sustabdymas.

23. Sustabdžius leidimo galiojimą ir įgaliotam pareigūnui nustačius, kad pažeidimų pašalinimo laikotarpiu atsakingas asmuo negali turėti pavojingo šuns, pavojingas šuo atsakingo asmens rašytiniu nurodymu, patvirtintu įgalioto pareigūno, perduodamas prižiūrėti kitam leidimą turinčiam asmeniui ar karantino tarnybai. Atsakingas asmuo privalo karantino tarnybai sumokėti nustatytą mokestį už pavojingo šuns laikymą ir priežiūrą.

24. Savivaldybės administracijos direktoriaus įsakymu leidimo galiojimas panaikinamas, jeigu:

24.1. asmuo per nustatytą terminą nepašalina pažeidimų;

24.2. nustatoma, kad pavojingi šunys kelia grėsmę asmenų sveikatai ir jų gyvybei;

24.3. nustatomi Lietuvos Respublikos administracinių teisės pažeidimų kodekso 110 straipsnio „Gyvūnų įsigijimo, laikymo, veisimo, dresavimo, gabenimo ir prekybos jais taisyklių“ pažeidimai;

24.4. asmuo per vienerius metus du kartus pažeidžia šio Aprašo įtvirtintus reikalavimus (pagal kontroliuojančių institucijų gautus raštiškus pranešimus);

24.5. buvo nustatyta, kad asmuo leidimui gauti pateikė neteisingus duomenis ar suklastotus dokumentus;

24.6. mirus šuns šeimininkui, jei įpėdinis nepriėmė palikimo ar įpėdiniui atsisakyta išduoti leidimą;

24.7. kai asmuo, laikantis pavojingą šunį, arba kartu su juo gyvenantys asmenys įrašomi į sveikatos priežiūros įskaitą dėl alkoholizmo, narkomanijos ar psichinės ligos, nuteisiami už tyčinius smurtinius nusikaltimus bei pasikeitus teisės aktų nuostatoms, reglamentuojančioms pavojingų šunų įvežimą, įsigijimą, veisimą ir prekybą jais;

24.8. jei per metus nuo leidimo išdavimo datos atsakingas asmuo neįsigyja pavojingo šuns.

**V. BAIGIAMOSIOS NUOSTATOS**

25. Tvarkos aprašo reikalavimus pažeidę fiziniai ir juridiniai asmenys atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Leidimų įvežti, įsigyti, laikyti, veisti, parduoti pavojingus šunis Vilniaus rajono savivaldybės teritorijoje išdavimo tvarkos aprašo

1 priedas

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(juridinio asmens pavadinimas – pildo juridinis asmuo)

|  |
| --- |
|  |
| (fizinio asmens (juridinio asmens darbuotojo) vardas ir pavardė) |
|  |
| (asmens kodas) |
|  |
| (gyvenamoji vieta) |
|  |
| (telefono numeris) |
|  |
| (el. paštas) |

**PRAŠYMAS**

**DĖL LEIDIMO įvežti, įsigyti, laikyti, veisti AR PARDUOTI**

**pavojingą ŠUNį**

20 m. mėn. d.

Vilnius

Prašau išduoti leidimą \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įrašyti pasirinktinai žodį: **įvežti, įsigyti, laikyti, veisti ar parduoti)**

pavojingą šunį, kurio veislė yra (reikalingą pažymėti „x“):

□ Amerikiečių Stafordšyro terjeras □ Fila Brasileiro (Brazilų mastifas)

□ Kangalas (turkų aviganis) □ Stafordšyro bulterjeras □ Argentinos dogas

□ Amerikiečių buldogas □ Pietų Rusijos aviganis □ Kaukazo aviganis

Pavojingo šuns laikymo adresas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kartu su manimi gyvena:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(asmens vardas, pavardė, asmens kodas, giminystės ar kitas ryšys)

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Leidimui gauti pateikiu šiuos dokumentus (reikia pažymėti „x“):

□ asmens tapatybę patvirtinančio dokumento kopiją, \_\_\_\_\_\_\_ lapas (-ai);

□ dokumentus, patvirtinančius, kad aš ir kartu su manimi gyvenantys asmenys nėra įrašyti į sveikatos priežiūros įstaigos įskaitą dėl alkoholizmo, narkomanijos, psichinės ligos, \_\_\_\_\_\_\_ lapas (-ai);

□ dokumentus, patvirtinančius, kad aš ir kartu su manimi gyvenantys asmenys nėra teisti už tyčinius smurtinius nusikaltimus arba kad teistumas yra išnykęs ar panaikintas, \_\_\_\_\_\_\_ lapas (-ai);

□ dokumento, kuriuo patvirtinama pavojingo šuns kilmė ir veislė, kopija \_\_\_\_ lapas (-ai);

□ dokumentą, patvirtinantį pavojingo šuns skiepijimą, \_\_\_\_\_\_\_ lapas (-ai);

□ Juridinio asmens įgaliojimo kopiją atstovauti įmonei/įstaigai, \_\_\_\_\_\_ lapas (-ai).

□ Juridinio asmens sprendimą paskirti darbuotoją atsakingu už rūpinimąsi pavojingu šunimi, \_\_lapas (-ai)

**Patvirtinu, kad šiame prašyme pateikti duomenys yra teisingi.**

\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Leidimų įvežti, įsigyti, laikyti, veisti, parduoti pavojingus šunis Vilniaus rajono savivaldybės teritorijoje išdavimo tvarkos aprašo

2 priedas

**VILNIAUS RAJONO SAVIVALDYBĖS ADMINISTRACIJOS**

**LEIDIMAS**

**ĮSIGYTI, LAIKYTI, VEISTI, DRESUOTI PAVOJINGUS ŠUNIS**

**IR PREKIAUTI JAIS VILNIAUS RAJONE**

\_\_\_\_\_\_\_\_\_\_\_\_\_\_\_\_\_\_\_ Nr. \_\_\_\_\_\_\_\_\_\_\_\_\_\_\_

(data)

Išduotas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(juridinio asmens pavadinimas, kodas, buveinės adresas, už šuns priežiūrą atsakingo asmens vardas, pavardė, asmens kodas, gyvenamosios vietos adresas, buveinės adresas, kur bus laikomas pavojingas šuo /fizinio asmens vardas, pavardė, asmens kodas, gyvenamosios vietos adresas, buveinės adresas, kur bus laikomas pavojingas šuo)

**leidžiama** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įrašyti Leidimo suteikiamą teisę, pavojingo šuns veislę)

Leidimą išdavė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigos, vardas, pavardė, parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_